CELEX: 32015R1851
Language: sl
Date: 2015-10-15 00:00:00
Title: Izvedbena uredba Komisije (EU) 2015/1851 z dne 15. oktobra 2015 o spremembi Izvedbene uredbe (EU) št. 948/2014 glede pogodbenega obdobja skladiščenja in zneska pomoči, dodeljene za zasebno skladiščenje posnetega mleka v prahu

16.10.2015   
            
            
               SL
            
            
               Uradni list Evropske unije
            
            
               L 271/12
            
         IZVEDBENA UREDBA KOMISIJE (EU) 2015/1851
   z dne 15. oktobra 2015
   o spremembi Izvedbene uredbe (EU) št. 948/2014 glede pogodbenega obdobja skladiščenja in zneska pomoči, dodeljene za zasebno skladiščenje posnetega mleka v prahu
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 18(2), člena 20(c), (l) in (m) ter člena 223(3)(c) Uredbe,
   ob upoštevanju Uredbe Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (2) in zlasti člena 4 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 948/2014 (3) je odprla zasebno skladiščenje za posneto mleko v prahu zaradi posebej težkih tržnih razmer, zlasti zaradi prepovedi, ki jo je uvedla Rusija za uvoz mlečnih izdelkov iz Unije v Rusijo.
            
         
               (2)
            
            
               Po nadaljnjem padcu cen za posneto mleko v prahu je bila shema za zasebno skladiščenje z Izvedbeno uredbo Komisije (EU) št. 1337/2014 (4) podaljšana do 28. februarja 2015, z Izvedbeno uredbo Komisije (EU) 2015/303 (5) do 30. septembra 2015 in z Izvedbeno uredbo Komisije (EU) 2015/1548 (6) do 29. februarja 2016.
            
         
               (3)
            
            
               Glede na stalno upadanje cen posnetega mleka v prahu, ki je posledica znatnega presežka mleka na notranjem trgu in stalno omejenega svetovnega povpraševanja, je primerno določiti dodatne ukrepe z namenom spodbujanja gospodarskih subjektov, da skladiščijo večje količine, da bi zmanjšali pritisk na trgu, in je zato treba dodeliti višje zneske pomoči, kjer se proizvodi skladiščijo za daljše pogodbeno obdobje.
            
         
               (4)
            
            
               Vendar bi bilo treba dovoliti, da se taki proizvodi sprostijo iz skladišča po znižani stopnji pomoči po devetmesečnem najkrajšem obdobju skladiščenja, da se gospodarskim subjektom omogoči prožnost pri odzivanju na prihodnje tržne signale.
            
         
               (5)
            
            
               Ob upoštevanju trajanja daljšega pogodbenega obdobja skladiščenja bi bilo treba prilagoditi predplačilo iz člena 31 Uredbe Komisije (ES) št. 826/2008 (7).
            
         
               (6)
            
            
               V skladu s členom 35(3) Uredbe (ES) št. 826/2008 in da bi se uporaba ukrepa skrbno spremljala, je primerno določiti rok za predložitev obvestil, ki jih določa člen 35(1)(a) navedene uredbe.
            
         
               (7)
            
            
               Da bi imel ukrep iz te uredbe takojšen učinek na trg in bi prispeval k ustalitvi cen, bi moral stopiti v veljavo na dan po objavi te uredbe.
            
         
               (8)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 948/2014 se spremeni:
   
               1.
            
            
               člen 4 se nadomesti z naslednjim:
               „Člen 4
               1.   Pomoč za proizvode iz člena 1 se določi, kot sledi:
               
                           (a)
                        
                        
                           kadar je pogodbeno obdobje skladiščenja med 90 in 210 dnevi, je pomoč:
                           
                                       1.
                                    
                                    
                                       8,86 EUR na skladiščeno tono za fiksne stroške skladiščenja;
                                    
                                 
                                       2.
                                    
                                    
                                       0,16 EUR na tono na dan pogodbenega skladiščenja;
                                    
                                 
                     
                           (b)
                        
                        
                           kadar je pogodbeno obdobje skladiščenja 365 dni, je pomoč:
                           
                                       1.
                                    
                                    
                                       8,86 EUR na skladiščeno tono za fiksne stroške skladiščenja;
                                    
                                 
                                       2.
                                    
                                    
                                       0,36 EUR na tono na dan pogodbenega skladiščenja.
                                    
                                 
                     Vendar se z odstopanjem od člena 34(6) Uredbe (ES) št. 826/2008 v primerih, ko je pogodbeno količino mogoče umakniti po 270-dnevnem najkrajšem obdobju skladiščenja, zneski pomoči zmanjšajo za 10 %.
               2.   Zahtevki so veljavni le, če navajajo stopnje zaprošene pomoči.
               Pogodb, sklenjenih na podlagi te uredbe za obdobje skladiščenja med 90 in 210 dnevi, ni mogoče spremeniti v pogodbe po točki (b) prvega pododstavka odstavka 1.
               3.   Pogodbeno skladiščenje se konča dan pred dnem izskladiščenja.“;
            
         
               2.
            
            
               vstavi se naslednji člen 4a:
               „Člen 4a
               Z odstopanjem od člena 31(2) Uredbe (ES) št. 826/2008 predplačilo za pogodbe iz točke (b) prvega pododstavka člena 4(1) te uredbe ne presega zneska pomoči, ki ustreza 270-dnevnemu obdobju skladiščenja.“;
            
         
               3.
            
            
               člen 6 se nadomesti z naslednjim:
               „Člen 6
               Države članice Komisijo obvestijo:
               
                           (a)
                        
                        
                           do vsakega torka za pretekli teden in ločeno za količine iz točk (a) in (b) prvega pododstavka člena 4(1) o količinah, za katere so bile sklenjene pogodbe, in o količinah proizvodov, za katere so bili vloženi zahtevki za sklenitev pogodb, kot je določeno v členu 35(1)(a) Uredbe (ES) št. 826/2008;
                        
                     
                           (b)
                        
                        
                           najpozneje konec vsakega meseca za pretekli mesec o informacijah o zalogah, zahtevanih v členu 35(1)(b) Uredbe (ES) št. 826/2008.“
                        
                     
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. oktobra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  UL L 346, 20.12.2013, str. 12.
   
      (3)  Izvedbena uredba Komisije (EU) št. 948/2014 z dne 4. septembra 2014 o odprtju zasebnega skladiščenja za posneto mleko v prahu in vnaprejšnji določitvi zneska pomoči (UL L 265, 5.9.2014, str. 18).
   
      (4)  Izvedbena uredba Komisije (EU) št. 1337/2014 z dne 16. decembra 2014 o spremembi izvedbenih uredb (EU) št. 947/2014 in (EU) št. 948/2014 glede zadnjega dne za predložitev zahtevkov za pomoč za zasebno skladiščenje za maslo in posneto mleko v prahu (UL L 360, 17.12.2014, str. 15).
   
      (5)  Izvedbena uredba Komisije (EU) 2015/303 z dne 25. februarja 2015 o spremembi izvedbenih uredb (EU) št. 947/2014 in (EU) št. 948/2014 glede zadnjega dne za predložitev zahtevkov za pomoč za zasebno skladiščenje za maslo in posneto mleko v prahu (UL L 55, 26.2.2015, str. 4).
   
      (6)  Izvedbena uredba Komisije (EU) 2015/1548 z dne 17. septembra 2015 o spremembi izvedbenih uredb (EU) št. 947/2014 in (EU) št. 948/2014 glede zadnjega dne za predložitev zahtevkov za pomoč za zasebno skladiščenje za maslo in posneto mleko v prahu (UL L 242, 18.9.2015, str. 26).
   
      (7)  Uredba Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (UL L 223, 21.8.2008, str. 3).